গ্যারি কার্স্টেন
গ্যারি কার্স্টেন (ইংরেজি: Gary Kirsten; জন্ম: ২৩ নভেম্বর, ১৯৬৭) কেপ টাউনে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। পরবর্তীকালে তিনি বিশ্বকাপ জয়ী ভারতীয় ক্রিকেট দলের কোচের দায়িত্ব পালন করেন। খেলোয়াড়ী জীবনে তিনি ইনিংসের গোড়াপত্তন করতে নামতেন। তার বৈমাত্রেয় ভাই পিটার কার্স্টেনও দক্ষিণ আফ্রিকার ওয়েস্টার্ন প্রভিন্সের পক্ষ হয়ে খেলেছেন এবং দক্ষিণ আফ্রিকার পক্ষে ১৯৯২ সালের বিশ্বকাপ ক্রিকেটে অংশ নিয়েছিলেন।